Solstad Offshore

Solstad Offshore () er et norsk rederi innen forsyningsbransjen som er leverandør av maritime tjenester til oljerelatert offshorevirksomhet over hele verden basert på spesialtonnasje. Selskapet har en flåte på 150 skip (2018).
Rederiet har en av verdens største flåter for konstruksjonsskip og ankerhåndteringsfartøyer (AHTS).

Siden 1999 har Solstad Offshore spesialisert seg på levering av fartøyer for serviceskip (OCV/CSV) i ulike oppgaver innenfor offshore oljeproduksjon.

Historie 
1964 – Stiftelse av rederiet
1973 – Innkjøp av de første fire forsyningsskipene
1997 – Solstad Shipping skilles ut som et eget selskap og noterte Solstad Offshore på Oslo Børs
1999 – Rederiet gjør sin første satsing på konstruksjonsskip med skipet Normand Pioneer
2016 - Fusjon med REM Offshore ASA
2017 - Fusjon med Farstad Shipping ASA og Deep Sea Supply Plc og navneskifte til Solstad Farstad ASA
2018 - Navneskifte til Solstad Offshore ASA

I april 2007 kjøpte Solstad Offshore seg opp til å bli største eier i Rem Offshore. Etter en langvarig eierstrid med selskapets andre hovedaksjonær, Åge Remøy, ble det i 2009 inngått en avtale mellom partene som endte med en deling av REM Offshore, hvor Solstad Offshore fikk syv skip og én nybyggingskontrakt, og REM satt igjen med fem skip og én nybyggingskontrakt.

Administrasjon 
Solstad Shipping er et heleid selskap av Solstad Offshore som har ansvar for administrasjon, operasjon og markedsføring.

Selskapet har sitt hovedkontor i Skudeneshavn, men har også kontorer i Aberdeen, Rio de Janeiro og Singapore.

Administrerende direktør i selskapet er Lars Peder Solstad.

Fartøyer 
Oppdatert 2. februar 2010

Eksterne lenker 

Forsyningsselskaper
Norske rederier
Etableringer i 1964
1964 i Norge
Artikler i sjøfart-prosjektet